Sulejów
<s>Sulejów je grad od 6,130 stanovnika u sredini Poljske u Lodzkom vojvodstvu.</s>

<s>Geografske karakteristike</s>

<s>Sulejów leži duž rijeke Pilice, udaljen 15 km jugoistočno od Piotrkówa Trybunalskog.</s>

<s>Historija</s>

<s>Sulejów je vrlo staro naselje, zna se da je već u prvoj polovici 12. vijeka, na gazu preko Pilice postojala carinarnica.</s><s>Pored nje je između 1176.-77. podignuta cistercitska opatija, pored koje se razvilo trgovište, a zatim sa druge strane rijeke i naselje koje je gradska prava dobilo prije 1292.</s>

<s>Od 1793. nakon Druge podjele Poljske je dio Kraljevine Pruske, a od 1807. je dio kratkotrajnog napoleonskog Varšavskog vojvodstva.</s>

<s>Od 1815. je postao dio proruske Kongresne Poljske, nakon raspuštanja samostana 1819. spao je na selo pa je između 1870.-1927. izgubio gradska prava.</s><s>Njegov oporavak počeo je u drugoj polovici 19. vijeka, kad se počeo eksploatirati vapnenac za proizvodnju vapna.</s><s>Željeznička pruga (danas zatvorena) do Sulejówa izgrađena je 1902.</s>

<s>Prilikom bombardiranja za Invazije Poljske u septembru 1939., uništeno je oko 80% zgrada.</s>

<s>Za vrijeme Njemačke okupacije sve do 1942. u gradu je djelovao geto, iz kojeg su Židovi odveženi u Logor Treblinka i pobijeni.</s>

<s>Između 1944.–45. u gradu je djelovao i logor za prisilni rad kroz koji je prošlo oko 9 000 zarobljenika.</s><s>Sve u svemu za Drugog svjetskog rata pomrlo je oko 5 700 stanovnika Sulejówa, što je bilo nekih 80% tadašnjih mještana.</s>

<s>Znamenitosti</s>

<s>Sulejów je poznat po svom samostanskom kompleksu, koji je započeo život kao cistercitska opatija 1176.</s>

<s>Samostanska crkva podignuta je prije 1232., za baroka je enterijer restauriran, klaustar je podignut početkom 15. vijeka.</s><s>Tokom 15.- 16. pa sve do 18. vijeka samostan je opasan bedemima i gotičkim tornjevima i dograđivan gospodarskim zgradama i arsenalom (16.- 17. vijek).</s>

<s>Danas se u jednom njegovom dijelu nalazi regionalni muzej.</s>

<s>Privreda 
Današnji Sulejów je grad tekstilne i prehrambene industrije u kom se još uvijek proizvodi vapno.</s><s>Poznat je i kao turistička destinacija zbog akumulacijskog jezera Zalew Sulejowski, koje je nastalo početkom 1970-ih izgradnjom brane na Pilici.</s>

<s>Pobratimski gradovi 
Sulejów ima ugovore o prijateljstvu sa slijedećim gradovima; 
  Tišnov, Češka
  Heves, Mađarska
  Slavuta, Ukrajina</s>

<s>Izvori</s>

<s>Vanjske veze</s>

<s>Gmina Sulejów (službene stranice)</s>

<s>Gradovi u Poljskoj</s>

